  Майя Бывальцева Вуись шутэтскон нуналъёсы Удмуртиын шуныт луоз, кӧня ке зороз. Со сярысь ивортӥз улосвыл гидрометцентрлэн пресс-секретарез Алла Шумихина. 5-тӥ пӧсьтолэзе элькунэ салкымгес омыр вуиз. Арня кутсконэн ӵошатыса, температура 2–3 градуслы лэзькиз. Куазь таӵегес ик луоз шутэтскон нуналъёсы, но: уйин 11–16, нуназе саюлын 25-27 градусозь луоз шуыса чакласькомы. Валамон, шунды шорын куазь пӧсьгес потэ Алла Шумихина, Удмуртиысь Гидрометцентрлэн пресс-секретарезОзьы ик солэн верамезъя, котькуд нунал сямен лымшор бере дырын-дырын зорылоз (кӧснуналэ Удмуртиысь уйпал ёросъёсын, арнянуналэ тросаз ёросъёсын). 8-тӥысь 9-тӥ пӧсьтолэзе потон уе гудыръяса зорыны быгатоз. Куазез эскерисьёслэн чакламзыя, вордӥськонэ нуназе золгес гудыръялоз. Тодэ вайытом, Россиысь МЧС-лэн элькунъя валтӥсь управлениез Удмуртиын улӥсьёсты алӥз, вуоно уе нап бус вӧлскоз шуыса.    Тегъёс: Гидрометцентр Удмуртия куазь гужем  